ETA:n sekakomitean päätös N:o 18/2000, tehty 28 päivänä tammikuuta 2000, ETA-sopimuksen liitteen XIV (Kilpailu) muuttamisesta



Virallinen lehti nro L 103 , 12/04/2001 s. 0036 - 0038



ETA:n sekakomitean päätös N:o 18/2000, tehty 28 päivänä tammikuuta 2000, ETA-sopimuksen liitteen XIV (Kilpailu) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on mukautettuna mainitun sopimuksen mukauttamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite XIV muutettiin 12 päivänä marraskuuta 1997 tehdyllä ETA:n sekakomitean päätöksellä N:o 84/97(1). (2) EY:n perustamissopimuksen 81 artiklan 3 kohdan soveltamisesta tiettyihin vertikaalisten sopimusten ja yhdenmukaistettujen menettelytapojen ryhmiin(2) 22 päivänä joulukuuta 1999 annettu komission asetus (EY) N:o 2790/1999 olisi otettava osaksi sopimusta. (3) Asetus (EY) N:o 2790/1999 korvaa 1 päivästä kesäkuuta 2000 perustamissopimuksen 85 artiklan 3 kohdan soveltamisesta yksinmyyntisopimusten ryhmiin(3) ja perustamissopimuksen 85 artiklan 3 kohdan soveltamisesta yksinostosopimuksen ryhmiin(4) 22 päivänä kesäkuuta 1983 annetut komission asetukset (ETY) N:o 1983/83 ja (ETY) N:o 1984/83, sellaisena kuin ne ovat viimeksi muutettuina perustamissopimuksen 85 artiklan 3 kohdan soveltamisesta luvakesopimusten ryhmiin 30 päivänä marraskuuta 1988 annetulla komission asetuksella (EY) N:o 1582/97(5) ja komission asetuksella (ETY) N:o 4087/88(6), jotka on otettu sopimuksen osaksi ja jotka olisi näin ollen korvattava sopimuksessa 1 päivästä kesäkuuta 2000. (4) Koska asetusten (ETY) N:o 1983/83, 1984/83 ja 4087/88 voimassaoloaika päättyi 31 päivänä joulukuuta 1999, asetuksella (EY) N:o 2790/1999 jatketaan näiden säädösten voimassaoloaikaa 31 päivään toukokuuta 2000; samaa jatkoaikaa olisi sovellettava sopimuksessa, ON PÄÄTTÄNYT SEURAAVAA: 1 artikla 1. Lisätään sopimuksen liitteessä XIV olevaan 2 kohtaan (komission asetus (ETY) N:o 1983/83) luetelmakohta seuraavasti: "- 399 R 2790: Komission asetus (EY) N:o 2790/1999, annettu 22 päivänä joulukuuta 1999 (EYVL L 336, 29.12.1999, s. 21)." 2. Lisätään sopimuksen liitteessä XIV olevaan 3 kohtaan (komission asetus (ETY) N:o 1984/83) luetelmakohta seuraavasti: "- 399 R 2790: Komission asetus (EY) N:o 2790/1999, annettu 22 päivänä joulukuuta 1999 (EYVL L 336, 29.12.1999, s. 21)." 3. Muutetaan sopimuksen liitteessä XIV olevaa 8 kohtaa (komission asetus (ETY) N:o 4087/88) seuraavasti: 1) Lisätään seuraava ennen mukautuksia: ", sellaisena kuin se on muutettuna seuraavalla: - 399 R 2790: Komission asetus (EY) N:o 2790/1999, annettu 22 päivänä joulukuuta 1999 (EYVL L 336, 29.12.1999, s. 21)." 2) Poistetaan j mukautus. 2 artikla Muutetaan sopimuksen liite XIV seuraavasti 1 päivästä kesäkuuta 2000: 1) Korvataan B luvun otsikko "YKSINMYYNTI- JA YKSINOSTOSOPIMUKSET" seuraavasti: "VERTIKAALISET SOPIMUKSET JA YHDENMUKAISTETUT MENETTELYTAVAT". 2) Korvataan sopimuksen liitteessä XIV olevan 2 kohdan (komission asetus (ETY) N:o 1983/83) teksti seuraavasti: "399 R 2790: Komission asetus (EY) N:o 2790/1999, annettu 22 päivänä joulukuuta 1999, EY:n perustamissopimuksen 81 artiklan 3 kohdan soveltamisesta tiettyihin vertikaalisten sopimusten ja yhdenmukaistettujen menettelytapojen ryhmiin (EYVL L 336, 29.12.1999, s. 21). Tätä sopimusta sovellettaessa asetuksen säännöksiä koskevat seuraavat mukautukset: a) Korvataan 6 artiklan ilmaisu 'asetuksen N:o 19/65/ETY 7 artiklan 1 kohdan mukaisesti' ilmaisulla 'Joko omasta aloitteestaan tai toisen valvontaviranomaisen tai toimivaltaansa kuuluvan valtion taikka sellaisten luonnollisten henkilöiden tai oikeushenkilöiden pyynnöstä, jotka katsovat asian koskevan oikeuttaan'. b) Lisätään seuraava kohta 6 artiklan loppuun: 'Toimivaltainen valvontaviranomainen voi tällaisissa tapauksissa tehdä päätöksen asetuksen (ETY) N:o 17 6 ja 8 artiklan tai ETA-sopimuksen pöytäkirjassa 21 tarkoitettujen vastaavien säännösten mukaisesti ilman, että vaaditaan niiden yritysten ilmoitusta, joita asia koskee.'." 3) Poistetaan 3 kohdan (komission asetus (ETY) N:o 1984/83), teksti. 4) Poistetaan luvun E otsikko (Luvakesopimukset) ja 8 kohdan (komission asetus (ETY) N:o 4087/88) teksti. 3 artikla Asetuksen (EY) N:o 2790/1999 islanniksi ja norjaksi laaditut tekstit, jotka on liitetty tämän päätöksen asianomaisiin kielitoisintoihin, ovat todistusvoimaisia. 4 artikla Tämä päätös tulee voimaan 29 päivänä tammikuuta 2000, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(7). Tämän päätöksen 1 artiklaa sovelletaan 1 päivästä tammikuuta 2000. 5 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 28 päivänä tammikuuta 2000. ETA:n sekakomitean puolesta F. Barbaso Puheenjohtaja (1) EYVL L 160, 4.6.1998, s. 42. (2) EYVL L 336, 29.12.1999, s. 21. (3) EYVL L 173, 30.6.1983, s. 1. (4) EYVL L 173, 30.6.1983, s. 5. (5) EYVL L 214, 6.8.1997, s. 27. (6) EYVL L 359, 28.12.1988, s. 46. (7) Valtiosäännön asettamista vaatimuksista ei ole ilmoitettu.